section_heading: Popularizacija akcijskog filma
paragraph_text: Rani američki akcijski filmovi su se fokusirali na politički neopredijeljene policajce, kao u Bullitu (1968.), Francuskoj vezi (1971.) i Prljavom Harryju (1971.). To su bili prvi filmovi koji su predstavili automobilske potjere kao akcijske dijelove. Najistaknutiji akcijski glumci u tom razdoblju bili su Clint Eastwood (Prljavi Harry, 1971., Magnum Force, 1973., The Enforcer, 1976.), Steve McQueen (Pakleni toranj, 1974.), Charles Bronson (The Mechanic, 1972., Death Wish, 1974.) i Bruce Lee (Enter the Dragon, 1973.).